Salt bruges til at gøre opvasken renere. Det er især for at undgå kalkaflejringer, der for eksempel ofte ses som ringe på glas, der er vasket i en maskine uden salt. Hvor meget salt, der skal bruges, og hvor ofte du skal påfylde salt, afhænger af, hvor hårdt vandet i dit område er, og hvordan opvaskemaskinen er indstillet. For at finde ud af, hvor hårdt vandet er hos dig og hvordan maskinen skal indstilles, kan du kontakte producenten og den kommune du bor i.